[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Mae\u2019r drwydded ar gyfer Qwizdom Virtual Remote (QVR) sy\u2019n galluogi i fyfyrwyr ddefnyddio eu dyfeisiau symudol eu hunain i bleidleisio yn y dosbarth yn dod i ben ym mis Rhagfyr 2018 ac ni fydd ar gael wedi hynny."}, {"text_idx": "#000003", "text": "Rydym yn ymwybodol bod rhai ohonoch yn ei ddefnyddio yn eich sesiynau, felly hoffem eich annog i barhau i ddefnyddio gweithgareddau rhyngweithiol yn eich cwrs ac ystyried un o\u2019r dewisiadau isod:"}, {"text_idx": "#000004", "text": "Er na fydd hi bellach yn bosibl defnyddio\u2019r fersiwn o bell o Qwizdom sy\u2019n galluogi i fyfyrwyr bleidleisio o\u2019u dyfeisiau symudol eu hunain, bydd modd i chi ddefnyddio pedwar set o offer Qwizdom sydd a\u0302 chyfanswm o 118 set law. Yn hytrach na defnyddio eu dyfeisiau symudol eu hunain bydd rhaid i\u2019r myfyrwyr bleidleisio gan ddefnyddio\u2019r setiau llaw. Os hoffech archebu\u2019r setiau e-bostiwch gg@aber.ac.uk gan gynnwys y dyddiad(au) a\u2019r amser yr hoffech ddefnyddio\u2019r offer a sawl set yr hoffech eu defnyddio.Mae\u2019r Grw\u0302p E-ddysgu wedi bod yn arolygu\u2019r nifer gynyddol o offer pleidleisio ar-lein sydd ar gael. Mae\u2019n rhaid talu am y rhan fwyaf ohonynt ac mae pecynnau gwahanol ar gael gan ddibynnu ar yr offer, maint y dosbarth ac ati. Ond, mae gan bron iawn bob un opsiwn rhad ac am ddim o\u2019r gwasanaeth y mae\u2019n rhaid talu amdano. Mae\u2019r holl wasanaethau yr ydym wedi edrych arnynt yn seiliedig mewn cwmwl \u2013 nid oes ganddynt feddalwedd i\u2019w lawrlwytho, ond rydych chi\u2019n creu eich cyflwyniadau drwy dudalen we ac yna ca\u0302nt eu cadw a\u2019u rhedeg o bell."}, {"text_idx": "#000005", "text": "Some of the polling software we recommend:"}, {"text_idx": "#000006", "text": "40 cyfranogwr, nifer anghyfyngedig o gwestiynau, 23 math o gwestiwn, integreiddio PowerPoint"}, {"text_idx": "#000007", "text": "nifer anghyfyngedig o gyfranogwyr, 7 cwestiwn am bob cyflwyniad (5 cwis a 2 math arall), 10 math o gwestiwn, integreiddio PowerPoint"}, {"text_idx": "#000008", "text": "50 cyfranogwr, nifer anghyfyngedig o gwestiynau, 3 math o gwestiwn, adroddiadau ar gael"}, {"text_idx": "#000009", "text": "Noder y byddwch yn dal i allu defnyddio\u2019r QVR yn ystod semester cyntaf 2018."}, {"text_idx": "#000010", "text": "Cysylltwch a\u0302\u2019r Grw\u0302p E-ddysgu os hoffech gael rhagor o wybodaeth neu hyfforddiant ar ddefnyddio\u2019r gwahanol ddulliau o bleidleisio yn y dosbarth."}, {"text_idx": "#000012", "text": "Darllenwch wch Traciwr Digidol Jisc"}, {"text_idx": "#000013", "text": "Beth oedd yn arbennig o ddiddorol?"}, {"text_idx": "#000014", "text": "Rydym yn gwybod bod myfyrwyr yn defnyddio cyfarpar symudol, ond mae\u2019r ffaith bod bron yr un cyfartaledd o fyfyrwyr yn cefnogi eu dysgu trwy ddefnyddio ffonau clyfar (30%) yn hytrach na defnyddio gliniaduron (33.1%), yn annisgwyl. Roedd yn ddefnyddiol cael data o\u2019r fath i bwysleisio\u2019r newidiadau yn arferion myfyrwyr a chadarnhau mor bwysig ydyw."}, {"text_idx": "#000015", "text": "Teimlai 62% yr hoffent weld technolegau digidol yn cael eu defnyddio i\u2019r un graddau ag y maent yn cael eu defnyddio ar hyn o bryd, yn hytrach na mwy. Mae yna dueddiad i feddwl \u2018rydyn ni wedi gwneud rhywbeth, gadewch i ni weld sut y gallwn wthio i gyflawni\u2019r peth nesaf/rhywbeth gwahanol\u2019. Efallai bod angen i ni ganolbwyntio ar y pethau rydym yn eu gwneud ar hyn o bryd sy\u2019n dda iawn, a gwella\u2019r pethau hynny, yn hytrach na cheisio cyflwyno gwasanaethau newydd."}, {"text_idx": "#000016", "text": "Roedd hefyd yn ddiddorol gweld beth roedd y myfyrwyr yn eu hystyried yn dechnolegau cynorthwyol. Doedden ni ddim yn siw\u0302r a oedd y myfyrwyr wedi camddeall y cwestiwn, neu a oedd eu dealltwriaeth o\u2019r cwestiwn yn wahanol. Ni fyddem yn ystyried llawer o\u2019r pethau a nodwyd gan y myfyrwyr yn dechnolegau cynorthwyol (e.e. ap myfyrwyr, google, end note). Rydym yn tueddi i feddwl am dechnoleg gynorthwyol fel rhywbeth sy\u2019n eich helpu os oes gennych angen penodol \u2013 efallai bod myfyrwyr yn gweld technoleg gynorthwyol fel \u2018rhywbeth sy\u2019n fy helpu\u2019."}, {"text_idx": "#000018", "text": "Manteision rhedeg y traciwr a beth fyddwn ni\u2019n ei wneud gyda\u2019r canfyddiadau?"}, {"text_idx": "#000019", "text": "Heddiw (30/07/2018) cre\u0308wyd modiwlau lefel 0 ac 1 gwag ar gyfer y ddwy adran gyntaf yn rhan o\u2019r broses copi gwag o gyrsiau. Mae IBERS a Gwleidyddiaeth Ryngwladol wedi cytuno bod eu templedi adrannol a\u2019u modiwlau\u2019n barod i\u2019w diweddaru. Dyma bron i chwarter yr holl fodiwlau lefel 0 ac 1 fydd yn cael eu cynnal ym mlwyddyn academaidd 2018-19."}, {"text_idx": "#000021", "text": "Ceir hyd i fodiwlau 2018-19 yn y tab Modiwlau 2018-19 sydd bellach ar gael ar y dudalen Fy Modiwlau."}, {"text_idx": "#000022", "text": "Diolch yn fawr i Mike Rose a James Vaughan sydd wedi gweithio gyda\u2019r Grw\u0302p E-ddysgu trwy gydol y broses hon. Os ydych chi\u2019n aelod o staff yn yr adran Gwleidyddiaeth Ryngwladol neu IBERS a\u2019ch bod eisiau cymorth i osod eich modiwl newydd, edrychwch ar y Cwestiwn Cyffredin, neu cysylltwch a\u0302 elearning@aber.ac.uk a byddwn yn barod iawn i helpu."}, {"text_idx": "#000023", "text": "Os nad ydych chi\u2019n siw\u0302r beth yw ystyr Copi Gwag o Gyrsiau, edrychwch ar ein ffeithlun neu e-bostiwch elearning@aber.ac.uk."}, {"text_idx": "#000024", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000025", "text": "Subscribe to Blog via Email"}, {"text_idx": "#000026", "text": "Enter your email address to subscribe to this blog and receive notifications of new posts by email."}]